दिवचल ः कारापूरच्या श्री ज्ञानज्योती हायस्कूलाचो धावेचो निकाल शंबर टक्के लागला. फाटलीं धा वर्सां ह्या हायस्कूलान येसाची ही परंपरा कायम राखल्या.
 संस्थेचे अध्यक्ष आदले मुख्यमंत्री प्रतापसिंग राणे हांणी सगल्या विद्यार्थ्यांचें तशेंच शिक्षकांचें, पालकांचें आनी संस्थेच्या वांगड्यांचें ह्या येसा खातीर अभिनंदन केलां.
 ग्रामीण वाठारांतल्या भुरग्यांची कामगिरी तोखणाय करपा सारकी आसा अशें सांगून प्रतापसिंग राणे हांणी तांकां परबीं भेटयल्यांत. ह्या वेळार भांडारी विश्वनाथ धावस्कार, कृष्णनाथ महाले, मुख्याध्यापिका सयाब बीबी आरीफा आदी हाजीर आसलीं. मनिषा घाडी, आयुष देसाय, मैथिली गुरव, श्रीया पेडणेकार, निवेदा कुडणेकार, सिद्धार्थ नार्वेकार, कशिश मिरजकार, साईश घाडी, सलोनी वायंगणकार हांणी परिक्षेंत विशेश येस मेळयलें.
 खिणाखिणाक ताज्यो घडणुको आनी तुमचे कडेन संबंदीत दरेक खबर मेळयात एका क्लिकाचेर! फेसबूक, ट्विटराचेर आमकां फॉलो करात आनी व्हाट्सएप सबस्क्रायब करपाक विसरूं नाकात. 